La participació cau a la circumscripció d'Alacant en les últimes hores | ARA Multimèdia
El 100% escrutat a la circunscripció d'Alacant / Ministeri
A les 14 h, la participació ha estat per damunt de les anteriors eleccions de desembre de 2015. En les últimes hores, aquesta tendència ha sigut contrària i la participació finalment ha sigut més baixa a tota la província. Respecte a 2015, ha caigut menys d'un punt (72,11% ara i a les passades fou de 72,94%). Pel que fa a les nostres comarques, la participació se situa per davall del 80%, amb municipis que superen aquest percentatge i altres que no el superen, però que es queden molt a prop. Tots els municipis amb major població han tingut una participació per davall del 80%. Alcoi ha tingut una participació del 75,32%, a Cocentaina hi han votat el 76,51% dels electors, mentre que a Muro ho han fet el 77,92%.
Altres municipis de l'Alcoià - El Comtat que han estat per damunt del 80% han sigut Agres, Alcosser, Alfafara, Alqueria, Banyeres, Benasau, Beniarrés, Benilloba, Benillup, Benimarfull, Famorca, Gaianes, Facheca, Gorga, Millena, Planes, Penàguila i L'Orxa. Per baix del 80% hi han estat Balones i Benimassot.
Amb aquests resultats, els representants de les nostres comarques al Congrés són Patri blanquer del PSOE i Loli Alba del PP. Al Senat hi ha aconseguit entrar Vicenta Jiménez d'A la Valenciana. Totes elles d'Alcoi.